Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106746&kokkuvotted=false&jaotusedVaikimisiAvatud=
Timestamp: 2020-02-26 05:51:20+00:00

Document:
3-1-1-53-02 Riigikohus 30.04.2002
KrK § 39 alusel kergema karistuse liigi kohaldamine ei ole lubatav juhtudel, mil süüdlasele inkrimineeritud KrK eriosa paragrahvi sanktsioonis on obligatoorse lisakaristusena ette nähtud teataval ametikohal töötamise või teataval tegevusalal tegutsemise õiguse äravõtmine.
KrK § 39 sätestab, et kohus võib teatud tingimustel kergendada karistust nõnda, et mõistab isikule karistuse alla alammäära, mida KrK eriosa selle kuriteo eest ette näeb. Seega ei ole karistuse mõistmine alla KrK üldosas sätestatud karistusliigi alammäära lubatud.
KrK § 39 sätteid võib kasutada ka sel viisil, et kohus kohaldab mõnda kergemat karistuse liiki, mida süüdlasele inkrimineeritud KrK eriosa paragrahvi sanktsioon ette ei näe.
3-1-1-42-02 Riigikohus 13.03.2002
3-1-1-93-01 Riigikohus 09.10.2001
3-1-1-76-01 Riigikohus 20.06.2001
Kui mõistetud karistus ei vasta oma kerguse või raskuse tõttu kuriteo raskusele või laadile, süüdimõistetu isikule, kergendavatele või raskendavatele asjaoludele, on tegemist KrK § 36 ebaõige kohaldamisega. Sel juhul on tegemist kohaldamisele kuuluva kriminaalseaduse mittekohaldamisega ja apellatsioonikohus on otsuse tegemisel õigustatud juhinduma AKKS § 32 lg-st 2.
3-1-1-77-01 Riigikohus 18.06.2001
Karistusel on eripreventiivne eesmärk mõjutada süüdimõistetut hoiduma uute kuritegude toimepanemisest.
Isiku poolt katseajal uute kuritegude toimepanemine võib olla asjaoluks, mis tingib tema suhtes alternatiivsetest karistusliikidest raskema valimise.
3-1-3-3-99 Riigikohus 26.01.1999
Karistuse kandmise alguse ajaks tuleb teises riigis kinnipeetu suhtes lugeda see kuupäev, alates millest hakati isikut kinni pidama Eesti Vabariigi kohtuniku vormistatud vahi alla võtmise määramise alusel.
3-1-3-12-98 Riigikohus 21.04.1998
Lõplikku karistust isikule, kes on süüdi mõistetud ka ENSV KrK § 1892 järgi ja kes ei ole karistusest selle teo eest vabastatud Eesti Vabariigi 7. mai 1992. a seaduse ""Eesti NSV kriminaalkoodeksi" uue redaktsiooni - Kriminaalkoodeksi kehtestamise kohta" § 3 lg 2 alusel, tuleb vastavalt vähendada.
3-1-3-11-98 Riigikohus 14.04.1998
Karistus mõistetakse vastavuses teo toimepanemise ajal kehtinud kriminaalkoodeksi paragrahvi sanktsiooniga.
3-1-1-129-97 Riigikohus 23.12.1997
Kohtuotsuse muutmise või tühistamise alus puudub, kui karistuse individualiseerimisel on täpselt juhindutud KrK § 36 nõuetest.

References: Riigikohus 
 § 39
 § 39
 kohus 
 § 39
 kohus 
 Riigikohus 
 Riigikohus 
 Riigikohus 
 § 36
 § 32
 Riigikohus 
 Riigikohus 
 Riigikohus 
 § 1892
 § 3
 Riigikohus 
 Riigikohus 
 § 36